system
Răspunde în limba română, în stilul Wikipedia, cat mai corect gramatical.
user
Poți descrie [Titlu] pB1 TV?
assistant
B1 TV este un post de televiziune din România lansat în anul 2001 ca post generalist și transformat în 2011 într-un canal de știri și publicistică. B1 TV emite 24 de ore din 24, la nivelul întregii țări.

Distribuție și acoperire  
În prezent, B1 TV este distribuit în toate rețelele de cablu analogic și digital – acoperire teritorială de 92%. Emite prin satelit la nivelul întregii țări.

Istoric 
B1 TV a fost lansat pe 14 decembrie 2001 ca post local generalist pentru București iar din 8 mai 2002 a devenit un post național. În 2004, News Corporation a achiziționat 12,5% din pachetul de acțiuni al postului.

Principala emisiune a postului prin care acesta s-a impus pe piața din România, a fost încă de la începutul emisiei talk-show-ul "NAȘUL", moderat de Radu Moraru, care a devenit cel mai urmărit talk show din România în 2007. Radu Moraru s-a transferat la RCS la sfârșitul lui 2010, în prezent având propria televiziune Nașul TV.

În 2010, licența audiovizuală pentru serviciile de programe cu denumirea „B1” a fost preluată de compania SC B1 TV Channel SRL. Acționariatul B1 TV Channel este format din Sorin Oancea (50%), fost director general al televiziunii de știri Antena 3 și SC News Television (România) SRL (50%), ca persoană juridică. Reprezentantul legal al companiei B1 TV Channel este Sorin Oancea, director general al B1 TV.

Relansarea postului B1 TV, ca televiziune de tip infotainment, a avut loc în martie 2011. În mai 2011, CNA a prelungit cu nouă ani licența B1 TV. În septembrie 2011, B1 TV a fost transformat într-o televiziune de știri și publicistică, format în care emite și în prezent.

La data de 8 mai 2021 B1 TV și-a schimbat logo-ul și grafica și a trecut la formatul HD.

Din data de 21 mai 2021, varianta HD este disponibilă în grila INES. De pe data de 2 noiembrie 2021, varianta HD este disponibilă și în grila operatorului Orange România, iar de pe data de 20 decembrie 2021, varianta HD este disponibilă și în grila operatorului RCS & RDS. Varianta HD este disponibilă din data de 15 martie 2022 și în grila operatorului Vodafone România.

Emisie 
Prima emisie a postului B1 TV în noua formulă a avut loc pe 17 martie 2011, la ora 20:00, cu un jurnal prezentat de jurnalista Sanda Nicola.

Din toamna anului 2011, B1 TV și-a propus să emită un format de «news and current affairs», care presupune zilnic un număr semnificativ de ore de programe de știri și dezbateri axate pe actualitate. Noul proiect editorial, presupune creșterea producției proprii la 74% (față de 70,50%), scăderea producțiilor audiovizuale ale altor producători la 26% (față de 29,50%).
Jurnalele de știri de la B1 TV sunt difuzate zilnic, de luni până vineri, aproape din oră în oră.

Emisiuni 
 Știrile B1
 Meteo B1
 Special B1
 Talk B1
 360 de Grade
 Dosar de Politician
 Bună, România
 Săptămâna Financiară
 Se întâmplă acum
 Un pont pe zi
 Condamnații
 Actualitatea
 Schimbă-ți viața, informează-te
 Ritmul sănătății
 Check Media
 Hai cu noi
 360 Medical
 Drumurile noastre
News Pass

Note

Legături externe 
 www.b1.ro - Site web oficial

Televiziuni din România
Televiziune de știri
Televiziune comercială
Televiziuni în limba română